recursal/SuperWikiNEXT-32B huggingface dataset:
புரட்சியில் ஈடுபட்ட மக்களின் ஒரு பகுதியினர்
**2010-2011 துனீசியப் புரட்சி** என்பது வடக்கு ஆப்பிரிக்காவின் துனீசிய நாட்டில் ஏகாதிபத்திய அரசின் ஆட்சிமுறைக்கு எதிராக 2010 ஆம் ஆண்டின் இறுதியில் ஏற்பட்டு 2011 ஆண்டின் தொடக்கத்தில் உச்சத்தை எட்டிய மக்கள் புரட்சி ஆகும். இந்த புரட்சியின் விளைவாக துனீசிய நாட்டில் ஆட்சி மற்றம் ஏற்பட்டதுடன், பரவலான வடக்கு ஆப்பிரிக்க நாடுகளிலும் மத்திய தரைக்கடல் நாடுகள் சிலவற்றிலும், ஆட்சிமாற்றம் வேண்டி மக்கள் தெருக்களில் இறங்கி போராடும் அளவுக்கு பெரிதும் பாதிப்பையும் இந்தப்புரட்சி ஏற்படுத்தியது.

காரணங்கள்
---------

1987 ஆம் ஆண்டு துனீசியக் குடியரசின் இரண்டாவது பிரதமராக நியமிக்கப்பட்டு, பின் சில நாட்களில் ஆட்சி கவிழ்ப்பின் மூலம் தன்னை அதிபராக அறிவித்துகொண்ட ஜயின் அல்-அபைதீன் பின் அலிக்கு எதிராக மக்கள் தெருக்களில் இறங்கி போராட்டத்தில் ஈடுபட்டதும் இந்த போராட்டம் புரட்சியாக வெடித்தது.

### இளைஞரின் தீக்குளிப்பு

இந்தப் போராட்டங்களை தொடங்கக் காரணமாக 26 வயது இளைஞனின் முகமது புவசீசி (Mohamed Bouazizi) என்பவர் தீக்குழித்த நிகழ்வு அமைந்தது. அவர் தனது கூட்டுக் குடும்பத்தின் எட்டு உறுப்பினர்களை சம்பாதித்து காப்பற்றும் பொறுப்பில் இருந்தார். அவரது மரக்கறி வண்டியையும் மரக்கறிகளையும் ஒரு காவல்காரர் சட்டத்துக்குப் புறம்பானது என்று அபகரித்துக் கொண்டார். இவ்வாறு இதற்கு முதலாகம் இவருக்கு நடந்தது. இவர் 10 டினார் கொடுத்து சமாளிக்கப் பாத்தார். அதற்கு அந்த காவல்காரர் அவரைஅறைந்து, அவர் முகத்தில் உமிழ்ந்தார். அவனது இறந்த தந்தையை இழித்துப் பேசினார். இதைப் பற்றி முறையீடு செய்ய முகமது மாநில தலைமையகத்துக்குச் சென்றார். அங்கு அவரை யாரும் செவி கொடுத்துக் கேக்கவில்லை. இதனால் இவர் டிசம்பர் 17, 2010 அன்று பொதுவிடத்தில் தன்னை தீமூட்டி தற்கொலை செய்து கொண்டார். இந்த நிகழ்வு சமூகத்தில் கொந்தளிப்பை ஏற்படித்து புரட்சி ஏற்படத் தூண்டுகோலாக அமைந்தது.

விளைவுகள்
---------

பேஸ்புக் எனப்படும் சமூக வலைதளத்தின் வாயிலாக மக்கள் புரட்சிக் கருத்துக்களை பரிமாறிக் கொண்டனர். கைபேசிகளின் வாயிலாக எடுத்த புகைப்படங்களை இணையத்தின் வாயிலாக மக்களுக்கு வெளியிட்டனர். அதிபர்
நாட்டை விட்டு தப்பியோடியதுடன் முடிவுக்கு வந்தது.

| * பா
* உ
* தொ
2010-2011 மத்திய கிழக்கு வட ஆப்பிரிக்க எதிர்ப்புப் போராட்டங்கள் |
| --- |
| நாடுகள் | 

துனீசியா  •  எகிப்து  •  லிபியா  •  யெமன்  •  சிரியா
 |
| நபர்கள் | 

**துனீசியா: •**எகிப்து: **முகமது எல்பரதேய் – வேல் கோனிம் – ஓசுனி முபாரக் –  •** லிபியா: **முஅம்மர் அல் கதாஃபி – சயீஃப் அல்-இசுலாம் கதாஃபி - முசுதபா முகமது அபுத் அல் ஜலேய்ல் - முகமது நபௌசு •** 
**யேமன்:** தவகேல் கர்மன் – அலி அப்துல்லா சாலே -  • **சிரியா:**பஷர் அல்-அஸாத்
 |
| அரசியல் கட்சிகள் | 

 |
| தொடர்புடைய | 

 |
புவாமுலா தீவில் போக்குராவில் விளையாடும் சிறுவர்கள்
**போக்குரா** *(Bokkura)* என்பது மாலத்தீவுகளில் பயன்படுத்தப்படும் ஒரு சிறிய மரக்கலன் ஆகும். அந்நாட்டில் பயன்படுத்தப்படும் தோணி எனப்படும் மரக்கலனைப் போலக் காணப்படும் இக்கலம் உருவில் சற்று சிறியதாகும். முக்கோணப்பாய் இல்லாமல் இரண்டு அல்லது மூன்று நபர்கள் பயணம் செய்யக்கூடிய அளவுக்கு சிறியதாக இருக்கும். போக்குராவில் வழக்கமாக இரண்டு துடுப்புகள் பயன்படுத்தப்படும். ஆழம் அதிகமில்லாத பவழப்பாறைகளுக்கு அருகில் மீன் பிடிக்கச் செல்வதற்கு இக்கலம் பயன்படுத்தப்படும் அல்லது கடலுக்குள் நங்கூரமிட்டுள்ள மீன்பிடி படகுகள், வர்த்தகக் கப்பலகள் ஆகியனவற்றிற்கு ஆட்கள் மற்றும் பொருட்களை மாற்றிவிட இப்போக்குராக்கள் பயன்பட்டன. அதிலும் குறிப்பாக யெட்டி எனப்படும் தோணித்துறைகள் இருக்குமிடங்களில் இவை அதிகம் பயன்பட்டன.

மேற்கோள்கள்
-----------

1. ↑  "Exploitation of Reef Resources". Food and Agriculture Organization. 12 March 2010 அன்று பார்க்கப்பட்டது.
2. ↑  Xavier Romero-Frias, *The Maldive Islanders, A Study of the Popular Culture of an Ancient Ocean Kingdom*. p. 55
3. ↑  visittomaldives. "Bokkura (small traditional vessel of Maldives) | Visit to Maldives". Visittomaldives.wordpress.com. 2013-08-21 அன்று பார்க்கப்பட்டது.

புற இணைப்புகள்
--------------

விக்கிமீடியா பொதுவகத்தில்,  
 ***Bokkura***   
என்பதின் ஊடகங்கள் உள்ளன. 

* Maldives-ethnography Part 4 (Fishing & Travel)
**போகாரோ நதி** *(Bokaro River)* என்பது இந்தியாவின் சார்க்கண்ட் மாநிலத்தில் உள்ள ஆசாரிபாக் மற்றும் போகாரோ மாவட்டங்களுக்கு இடையில் பாயும் ஒரு நதியாகும்.

போக்கு
------

ஆசாரிபாக்கிற்குத் தெற்கிலுள்ள ஆசாரிபாக் பீடபூமியில் போகாரோ நதி உற்பத்தியாகிறது. ஆனால் சிறிது தூரத்திலேயே தெற்கு முகத்திற்குத் தொலையோரப் பகுதியாகி இயிலிங்கா மற்றும் இலங்கு குன்றுகளுக்கு இடையிலுள்ள குறுகிய மற்றும் அழகான சமவெளியில் பாய்கிறது. மேலும், மேற்கு போகாரோ மற்றும் கிழக்கு போகாரோ நிலக்கரி சுரங்கங்களுக்கு இடையிலும் பாய்கிறது. தாமோதர் ஆற்றில் கலப்பதற்கு முன்னர் கோனார் நதியிலும் போகாரோ நதி பாய்கிறது

தடுப்பணை
--------

கோணார் நதியுடன் சங்கமிப்பதற்கு முன்னரே ஓரிடத்தில் தடுப்பணை ஒன்று கட்டப்பட்டுள்ளது. இங்கிருந்து போகாரோ மின்னுற்பத்தி நிலையத்திற்குத் தேவையான தண்ணீர் வழங்கப்படுகிறது

மேற்கோள்கள்
-----------

1. 1 2  Lister, Edward. *Hazaribagh*. Google books.. பார்த்த நாள்: 2010-05-03.
2. ↑  "Water pollution in Bokaro River". Supreme Court. 2009-04-10 அன்று மூலம் பரணிடப்பட்டது. 2010-05-03 அன்று பார்க்கப்பட்டது.
3. ↑  "The real face of the Tatas: a Tata rap sheet". 2010-05-03 அன்று பார்க்கப்பட்டது.
4. ↑  "Integrated Flood Management" (PDF). *Flood Management – Damodar River Basin*. World Metereological Organisation. 2009-10-07 அன்று மூலம் (PDF) பரணிடப்பட்டது. 2010-05-03 அன்று பார்க்கப்பட்டது.
**சோனா பனிப்பாறை** (*Sona Glacier*) என்பது இந்தியாவின் உத்தரகாண்டின் கிழக்குப் பகுதியில் பித்தோராகர் மாவட்டத்தில் அமைந்துள்ள இமயமலைப் பனிப்பாறை ஆகும்.

நிலவியல்
--------

சோனா பனிப்பாறை லஸ்ஸர் யாங்க்டி - தர்மா பள்ளத்தாக்கில் பஞ்சசூலியின் ஐந்து சிகரங்களின் அடிவாரத்தில் அமைந்துள்ளது. மியோலா பனிப்பாறையுடன், இது பிரபலமான பஞ்சுலி பனிப்பாறையின் கூட்டுப் பனிப்பாறையாக அமைந்துள்ளது. தவாகாட்-பெயிலிங்-சன்-டுக்டு வழியாகப் பனிமலை மலையேற்றமாக இங்குச் செல்லலாம். சோனா பனிப்பாறை மற்றும் மியோலா பனிப்பாறை ஆகியவை கிழக்கு நோக்கிய திசையிலிருந்து பஞ்சுலி சிகரங்களை ஏறுவதற்கான பாதையாக உள்ளது. சோனா பனிப்பாறையானது மியோலா பனிப்பாறைக்கு வடக்கே அமைந்துள்ளது. இது நாகலாபு (6,410 மீ) மற்றும் பஞ்சசூலி-1 (6,355 மீ) சிகரங்களுக்குக் கீழே அமைந்துள்ளது. இது மேல் மற்றும் கீழ் பனிப்பாறை என இரண்டாகப் பிரிக்கப்பட்டுள்ளது. சோனா பனிப்பாறை தென்மேற்கிலிருந்து வடகிழக்காக உள்ளது. இது கிழக்கு முதல் பஞ்சசூலி மலை வரை அமைந்துள்ளது.

மேலும் பார்க்கவும்
------------------

* மியோலா பனிப்பாறை

1. ↑  Way: Sona Glacier (707087742) OpenStreetMap
2. ↑  Meola Glacier Trek visituttrakhand.com
**ஐபீரிய வாயில்கள்** (Iberian Gates) என்பது வரலாற்று சியார்சியாவின் மேற்கு திசையில் , கிரேக்க-உரோமானிய புவியியலில் மெசிக் மலைகள் என்று அழைக்கப்படும் மெசிட் மலைகளின் (உசுந்தெரே மலை ) பீடபூமியில் அமைந்துள்ளது. சியார்சியாவின் புவியியலாளர் *வகுஷ்டி படோனிஷ்விலியின்*, 18 ஆம் நூற்றாண்டின் சார்சியா இராச்சியத்தைப் பற்றிய ஒரு நூலில் இந்த இடம் **குர்ஜி-போகாசி** என பதிவு செய்யப்பட்டுள்ளது. 

ஐபீரிய வாயில்கள் is located in காக்கசஸ் மலைத்தொடர்Iberian GateIberian Gateclass=notpageimage| நீல புள்ளி = ஐபீரிய வாயிலின் தோராயமான இடம்

வரலாற்றில்
----------

அலெக்சந்தரின் ஐபீரியா மீதான படையெடுப்பு, சார்சிய வரலாற்று பாரம்பரியத்தால் மட்டுமல்ல, மூத்த பிளினி (4.10.39) மற்றும் *கயஸ் ஜூலியஸ் சோலினஸ்* (9.19) ஆகியோரால் நினைவுகூரப்பட்டது. ஐபீரியாவில் சில மாசிடோனிய தலையீட்டின் நினைவகமாகத் தோன்றுகிறது. கிமு 323 இல் அலெக்சாந்தர் தங்க சுரங்கங்களைத் தேடி ஐபீரியாவின் எல்லைக்கு அனுப்பியதாக இசுட்ராபோ (11.14.9) குறிப்பிட்டுள்ளார்.  அசோய் (அசோ) என்பவர் ஐபீரியா இராச்சியத்தை நிறுவியதாக கூறப்படுகிறது. அசோ ஐபீரியா தேசத்தில் உள்ள ஐபீரியாவின் வாயில்களை மட்டும் விட்டுவிட்டு அனைத்து கோட்டைகளையும் இடித்துத் தள்ளி, அவற்றை வீரர்களால் நிரப்பினார்.  கிமு 4-3 ஆம் நூற்றாண்டுகளில் இசுட்ராபோ குறிப்பிட்டபடி இப்பகுதி ஐபீரிய இராச்சியத்தின் ஒரு பகுதியாக இருந்தது.

மேலும் காண்க
------------

* அலெக்சாந்தரின் வாயில்கள்
* தெரியல் சியார்சு

குறிப்புகள்
-----------

1. ↑  Vakhushti Prince (Bagrationi). Geography Georgia. 1904, Tiflis.
2. ↑  Toumanoff, p. 9
3. ↑  Licini, Patrizia (2017). Surveying Georgia’s Past. p. 136.
சோனாகச்சி பகுதியில் எடுக்கப்பட்ட ஓர் காட்சி, 2005 **சோனாகச்சி**, தங்க மரம் எனப் பரவலாக அழைக்கப்படும் இடம் இந்தியாவில் அமையப்பெற்றிருக்கும் மிகப்பெரிய விலைமாதுக்கள் விற்பனையாகும் இடமாகும். கொல்கத்தாவில் அமையப்பெற்றிருக்கும் இப்பகுதியில் பத்தாயிரத்திற்கும் மேற்பட்ட விலை மாதுக்கள் பாலியல் தொழில் நடத்துகின்றனர்.

பெண்கள் கடத்தப்படுதல்
---------------------

சோனாகச்சிப் பகுதிக்கு விலைமாதுக்களாக வேலை செய்ய முன்வருபவர்களில் பலர் கடத்தப்பட்டும், குடும்ப உறவுகளில் ஏற்படும் பிரச்சனைகளினாலும் இங்கு வருகின்றனர். சிறுவயதிலேயே உள்ள மாணவிகள், ஏழ்மைநிலையிலுள்ள பெண்கள் என பல மாநிலங்களிலிருந்தும் கடத்திவரப்பட்ட பெண்களே இத்தகைய விபச்சார நிலையில் தள்ளப்படுகின்றனர். பதினெட்டு வயதிற்கு உட்பட்டவர்கள் பாலியற் தொழிலில் ஈடுபட இந்திய அரசின் சட்டம் அனுமதிப்பதில்லை. அதே வேளை, அண்டை நாடுகளிலிருந்தும் இந்தியாவிற்குள்ளேயிருந்தும் கடத்திவரப்படும் பெண்களில் பெரும்பாலானோர் பதினெட்டு வயதிற்குட்பட்டவர்கள் ஆவர்.

பாலியல் தொழில் பகுதியான வரலாறு
------------------------------

சோனாக்கச்சி ,2005
1700 ஆம் ஆண்டுகளில் பிரித்தானிய ராஜாக்களின் காலத்திலேயே இப்பகுதி விலை மாதுக்கள் மிகவும் பிரசித்தி பெற்றிருந்தனர். வெளிநாடுகளிலிருந்து படையெடுப்பவர்களாலும், மேலும் உள்நாட்டில் உயர்ந்த சாதியினர் எனக் கருதப்படுபவர்களாலும் பெரிதும் வரவேற்பைப் பெற்ற இப்பகுதி, இன்றளவும் இயங்கி வருகின்றது.

இன்றைய நிலை
-----------

இன்று சோனாகச்சியில் வாழும் விலை மாதுக்களும் அவர்கள் குழந்தைகளின் நலன்கருதியும் பல சமூக சேவை அமைப்புகள் எயிட்ஸ் நோயைப் பற்றிய தெளிவான கருத்துக்களினையும் மேலும் பல சுகாதார ஒழுங்குநெறிகளினையும் கற்றுக்கொடுத்து வருகின்றன. தாங்கள் செய்யும் இப்பாலியல் தொழிலை சட்டரீதியாக அரசு அங்கீகாரம் வழங்க போராடி வருகின்றனர்.[1]

மேற்கோள்கள்
-----------

1. ↑  பாலியல் தொழிலை சட்டரீதியாக அங்கீகரிக்கக் கோரிக்கை
**குயப்பேட்டை சோளாபுரியம்மன் கோயில்** தமிழ்நாட்டில் வேலூர் மாவட்டம், குயப்பேட்டை என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பதினெட்டாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் சோளாபுரியம்மன் சன்னதியும், விநாயகர், வள்ளி, தெய்வானை, முருகர், வேணுகோபால், மகாலட்சுமி உபசன்னதிகளும் உள்ளன. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காரணாகம முறைப்படி ஒருகாலப் பூசை நடக்கின்றது. ஆடி வெள்ளி மாதம் முக்கிய திருவிழா நடைபெறுகிறது. கார்த்திகை தீபம் மாதம் திருவிழா நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**லோட்டஸ் டொமினோ** ஐபிஎம் இன் வர்தகரீதியிலான மின்னஞ்சல் மற்றும் கூட்டாக இணைந்து பணிபுரிதற்கான வசதிகளுடன் விருப்பத்திற்கேற்பப் பிரயோகங்களை விருத்தி செய்யும் வசதியுள்ள வழங்கி (சேவர்) மென்பொருளாகும். டொமினோ ஆரம்பத்தில் லோட்டஸ் நோட்ஸ் இன் வழங்கி (சேவர்) பகுதியாகவே அறிமுகம் செய்யப்பட்டது. இம்மென்பொருளானது லோட்டஸ் நோட்ஸ் மென்பொருளுக்கான பிரயோக மென்பொருளாகவும், இணைய வழங்கியாகவும் தொழிற்படக்கூடியது. இது கோப்புக்களை NSF என்னும் நீட்சியுடைய கோப்புக்களாகச் சேமிக்கும். லோட்டஸ் டொமினோவின் 7 ஆவது பதிப்பில் இருந்து ஐபிஎம் டிபி2 சேவரையும் வழங்கியாகப் பாவிக்கக் கூடியது.

லோட்டஸ் டொமினோ தயாரிப்புக்கள்
-----------------------------

* லோட்டஸ் டொமினோ
	+ கொலாபறேசன் எக்ஸ்பிரஸ்
	+ எண்டபிறைஸ் சேவர்
	+ மெசேஜிங் எக்ஸ்பிரஸ்
	+ யுட்டிலிட்டி எக்ஸ்பிரஸ்
	+ யுட்டிலிட்டி சேவர்
* லோட்டஸ் டொமினோவை மைக்ரோசாப்ட் அவுட்லுக் ஊடக அணுகுவதற்கான மென்பொருள்.
* லோட்டஸ் டொமினோ டிசைனர்
* லோட்டஸ் டாக்கியூமண்ட் மெனேஜர்
* லோட்டஸ் வெப்மெயில் (மின்னஞ்சலை இணையமூடாகப் பெறுவதற்காக)
* டொமினோ பிளாக்

லோட்டஸ் டொமினோ இன் சேவைகள்
--------------------------

லோட்டஸ் டொமினோ சேவர் பல்வேறுபட்ட சேவைகளை வழங்கும். அவற்றில் பிரதானமானவை கீழ்வருமாறு.

* மின்னஞ்சற் சேவை (லோட்டஸ் நோட்ஸ், பாப்3, ஐமாப். இணைய உலாவி, அவுட்லுக் கிளையண்ட்ஸ் மற்றும் எஸெம்டிபி (SMTP) ஆதரவு.
* லோட்டஸ் நோட்ஸ் பிரயோகங்களிற்கான வழங்கி (சேவர்)
* தரவுத் தள வழங்கி (நோட்ஸ் சேமிப்பு வசதி)
* டிரைக்டி சேவர்

பொருத்துக்கள்(Addons) மூலம் மேலே குறிப்பிட்ட சேவைகளை விட மேலும் வசதிகளைக் கூட்டிக்கொள்ளலாம்.

பிரதான வெளியீடுகள்
------------------

* லோட்டஸ் டொமினோ 7.0.x
* லோட்டஸ் டொமினோ 6.5.x
* லோட்டஸ் டொமினோ 6.0.x
* லோட்டஸ் டொமினோ 5.0.x
**ஆலங்குடி வங்கனார்** என்பவர் பண்டைக்காலத்தில் இருந்ததாகக் கருதப்படும் தமிழ்ச் சங்கங்களில், கடைச் சங்கத்தைச் சேர்ந்த 49 புலவர்களுள் ஒருவராகக் கருதப்படுகின்றார். ஆலங்குடி என்னும் இடத்தைச் சேர்ந்தவர் என்பதால் இவருக்கு இப் பெயர் ஏற்பட்டது என்பர். இத் தகவல்களைத் தவிர இவர் வாழ்க்கை பற்றிய வேறு தகவல்கள் எதுவும் கிடைக்கவில்லை. *வங்கம்* என்பது *கப்பல்* எனப் பொருள் தரும். எனவே இவர் கடல் வணிகத்தில் ஈடுபட்டிருந்த குடியைச் சேர்ந்தவர் என்று சிலர் கருதுகிறார்கள்.

இவர் பாடிய பாடல்கள் சங்கத் தமிழ் நூல்கள் சிலவற்றில் காணப்படுகின்றன. இவை மொத்தம் ஏழு ஆகும். குறுந்தொகையில் இரண்டு பாடல்களும், நற்றிணையில் மூன்று பாடல்களும், அகநானூறு, புறநானூறு ஆகியவற்றில் தலா ஒவ்வொன்றும் இவர் பாடியவையாகக் குறிப்பிடப்படுகின்றன.

ஆலங்குடி இருப்பிடம் காண்க \ ஆலங்குடி

வங்கனார் பாடிய பாடல்கள்
-----------------------

* அகநானூறு 106 மருதம்
* குறுந்தொகை 8 மருதம்
* குறுந்தொகை 45 மருதம்
* நற்றிணை 230 மருதம்
* நற்றிணை 330 மருதம்
* நற்றிணை 400 மருதம்
* புறநானூறு 319 \ வாகை \ வல்லான் முல்லை

இவர் பாடிய அகத்திணைப் பாடல்கள் அனைத்தும் மருதத்திணைப் பாடல்களாக உள்ளன. தலைவி ஊடலும், அவள் ஊடலுக்குக் காரணமான நிகழ்ச்சிகளும் மருதத்திணை.
மெற்சு என அறியப்படும் **மீதரவு குறியேற்ற பரிமாற்ற சீர்தரம்** (Metadata Encoding and Transmission Standard (METS)) எனப்படுவது ஒரு எண்ணிம நூலகக வளங்களின் விபரிப்பு, நிரிவாக, கட்டமைப்பு மேனிலைத் தரவுகளை குறியேற்றிப் பகிர்வதற்கான ஒரு சீர்தரம் ஆகும். இது எக்சு.எம்.எல் மொழியில் வெளிப்படுத்தப்படுகிறது. இது நூலக எண்ணிம நூலக அறக்கட்டளையின் முனைப்பில் ஐக்கிய அமெரிக்க காங்கிரசு நூலகத்துடன் இணைந்து விருத்தி செய்யப்படுகிறது.

பண்புகள்
--------

The 7 sections of a METS document
எந்தவொரு மெற்சு ஆவணமும் பின்வரும் பண்புகளைக் கொண்டு இருக்க வேண்டும்.

* திறந்த சீர்தரம்
* நூலகச் சமூகத்தால் விருத்தி செய்யப்படவேண்டும்
* ஒப்பீட்டளவில் எளிமையானது
* நீட்சிப்படுத்தப்படக்கூடியது (Extensible)
* Modular

7 பாகங்கள்
----------

* மெற்சு தலைப்பு - METS header - metsHdr
* விபரிப்பு மீதரவு - Descriptive Metadata- dmdSec
* மேலாண்மை மீதரவு - Administrative Metadata- amdSec
* கோப்புப் பாகம் - File Section - fileSec
* கட்டமைப்புப் படம் - Structural Map - structMap (கட்டாயம் இருக்க வேண்டிய பாகம்)
* கட்டமைப்பு இணைப்புகள் - Structural Links - structLink
* செயற்பாடு - Behavioral - behaviorSec

வெளி இணைப்புகள்
---------------

* METS: An Overview & Tutorial
**ஐந்து எஸ்** (*5S*) அல்லது **ஐந்து சகர கோட்பாடு** என்பது பணித்தள அல்லது பணியிட அமைப்பு முறையைக் குறிப்பதாகும். இது ஜப்பானியர்களால் உருவாக்கப்பட்டு, பயன்படுத்தப்பட்டு வரும் ஒரு வழிமுறையாகும். ஜப்பானியப் பொருள்கள், தரவரிசையில் முதல் இடத்தில் இருப்பதற்கான முக்கியமான காரணங்களில் இதுவும் ஒன்று.

பெயர்க் காரணம்
--------------

ஐந்து எஸ் அல்லது ஐந்து சகரம், பின்வரும் ஐந்து ஜப்பானிய சொற்களின் முதல் எழுத்தை ஆங்கிலத்தில் எழுதி இணைத்த ஒரு குறுஞ்சொல்.

* முதல் எஸ்: செய்றி - சீர்பிரித்தல் - வகைப்படுத்து (Sort)
* இரண்டாவது எஸ்: செய்டன் - சீரொழுங்கு - நிலைப்படுத்து (Set in order)
* மூன்றாவது எஸ்: செய்ச்சோ - சுத்தம் - சுத்தம்செய்தல்(Shine)
* நான்காவது எஸ்: செய்கெட்சு - செந்தரம் - தரப்படுத்து (Standardize)
* ஐந்தாவது எஸ்: ஷிட்சுகே - செவ்வொழுக்கம் - நீடிக்கச்செய் (Sustain)

இவை ஐந்தும் பணித்தளத்தில் பொருட்களைத் திரட்டும், ஒழுங்குப்படுத்தும் வழிமுறையினைக் குறிப்பதாகும். தற்போது செங்காப்பு (Safety) என்பது ஆறாவது சகரமாக கருத்தில் கொள்ளப்படுகிறது.

### சீர்பிரித்தல்/ செய்றி

இது பொருட்களைப் பிரித்தெடுத்து அவற்றுள் தேவையானவற்றைத் திரட்டி தேவையற்றவற்றை அப்புறப்படுத்தும் செயலைக் குறிக்கும் சொல்.

### சீரொழுங்கு / செய்டன்

இது பொருட்களுக்குரிய இடத்தையும், இடத்துக்குரிய பொருட்களையும் தேர்ந்தெடுத்து, பெயர்க்குறியிட்டு பராமரிக்கும் செயலைக் குறிப்பதாகும். இச்செயல் ஒவ்வொரு பணியையும் எளிமைப்படுத்துவதைக் குறிகோளாகக் கொண்டுள்ளது.

### சுத்தம் / செய்சோ

இது பொருட்களையும், பணித்தளத்தையும் சுத்தமாகவும், ஒழுங்காகவும் வைத்துக்கொள்வதை குறிக்கும் சொல். பணித்தொடக்கத்திலும், பணிமுடிவிலும் பொருட்களையும், பணித்தளத்தையும் சுத்தமாகவும் ஒழுங்காகவும் வைத்துக்கொள்வதை வழக்கபடுத்திக் கொள்வதை வற்புறுத்தும் சொல்லாகவும் இது அமைகிறது. 
அசுத்தமான பொருட்களை சுத்தம் செய்யும் போது பொருட்களின் தரக்குறைபாடுகள் இருக்குமே எனில் அவற்றை வெளிப்படுத்தவும், குறை நீக்கவும் முடிகிறது, இதனால் வாடிக்கையாளர்களுக்கு தரமான பொருட்கள் மட்டுமே சென்றடைகிறது.

### செந்தரம் / செய்கெட்சு

இது முன் சொல்லப்பட்ட மூன்று செயல்களை வரையறுக்கப்பட்ட வழிமுறையில் செய்வதைக் குறிக்கும் சொல். இந்த வரையறைகள் பொறுப்புகள், பொறுப்பாளர்கள், செய்முறைகள், செய்கருவிகள் இவையனைத்தையும் உள்ளடக்கியதாக அமையவேண்டும்.

### செவ்வொழுக்கம் / ஷிட்சுகே

இது முன் சொல்லப்பட்ட நான்கு செயல்களையும் தொடர்ச்சியாகவும் தொய்வில்லாமலும் தன்னொழுக்கத்துடனும் செய்வதைக் குறிப்பதாகும்.

வெளி இணைப்புகள்
---------------

* ஐந்து எஸ் பரணிடப்பட்டது 2014-06-11 at the வந்தவழி இயந்திரம்
* 5 எஸ்
**உலக பால் நாள்** (*World Milk Day*) என்பது ஐக்கிய நாடுகள் சபையின் உணவு மற்றும் வேளாண் அமைப்பினால் உலகளாவிய உணவாக பாலின் முக்கியத்துவத்தை உணர்ந்து கொள்வதற்காகக் கடைபிடிக்கப்படும் ஒரு நாளாகும்.

வரலாறு
------

இது 2001 ஆம் ஆண்டு முதல் ஒவ்வொரு ஆண்டும் சூன் 1ஆம் தேதியன்று கடைபிடிக்கப்படுகிறது. இது பால் பண்ணையுடன் தொடர்புடைய நடவடிக்கைகளுக்குக் கவனம் செலுத்துவதற்கான ஒரு வாய்ப்பை வழங்கும் நோக்கத்திற்காக உருவாக்கப்பட்டுள்ளது. பால் ஒரு உலகளாவிய உணவு என்பதை உணர்ந்து கொள்ள இதே நாளில் பல நாடுகளில் தனிப்பட்ட மற்றும் தேசிய விழாக்களுக்குக் கூடுதல் முக்கியத்துவம் தரப்படுகிறது.
2016 ஆம் ஆண்டில், உலக பால் தினம் நாற்பதுக்கும் மேற்பட்ட நாடுகளில் கொண்டாடப்பட்டது. தேசியப் பொருளாதார மதிப்பை ஊக்குவிப்பதில் கவனம் செலுத்துவதன் முக்கியத்துவம் மற்றும் தேசிய பால் உற்பத்தியில் முக்கிய பங்கு வகிப்பதில் கவனம் செலுத்துவதன் நோக்கம் ஆகியவற்றை உணர்த்த மாரத்தான் ஓட்டம், பண்ணைப் பார்வையிடல், பள்ளி சார்ந்த நடவடிக்கைகள், கச்சேரிகள், நிகழ்ச்சிகள், மாநாடுகள், கருத்தரங்குகள் மற்றும் போட்டிகள் மூலம் பாலின் முக்கியத்துவத்தை உணர்த்துதல்.
2017 ஆம் ஆண்டு ஜூன் 1 ஆம் தேதி, பண்ணைத் துறை "ஒரு கோப்பையை உயர்த்துங்கள்" (ஆங்கிலத்தில் : "Raise a Glass" ) தலைப்பில் சமூக வலைதளங்களில் உலக பால் தினம் (#WorldMilkDay) எனும் பிரச்சார ஹேஸ்டேக்(hashtag) மூலம் ஒரு சிறப்பு பிரச்சாரத்தை கொண்டாடுகிறது.

மேற்கோள்கள்
-----------

1. ↑  "Today is World Milk Day". 4 பிப்ரவரி 2016 அன்று மூலம் பரணிடப்பட்டது. 2 June 2015 அன்று பார்க்கப்பட்டது.
2. 1 2  "World Milk Day: 1 June 2015". 2 June 2015 அன்று பார்க்கப்பட்டது.
3. ↑  Anderson, Robynne (7 April 2017). "Raise a Glass for World Milk Day". *Huffington Post*.
4. ↑  "World Milk Day". *Food and Agriculture Organisation*. April 13, 2017.

வெளி இணைப்புகள்
---------------

* Official FAO site
* World Milk Day website பரணிடப்பட்டது 2018-02-24 at the வந்தவழி இயந்திரம்
தீர்த்தங்கரர்கள் சமண சமயப் பெரியார்கள் ஆவார்கள். அவர்கள் இருபத்துநான்கு பேர்கள் என்பது மரபு. அவர்களின் உருவங்கள் சிற்பங்களாக வடிக்கப்பட்டுள்ளன. அவர்களை எளிதில் அடையாளம் காண அவர்களின் வாகனங்கள் நமக்குப் பெரிதும் உதவுகின்றன. இவர்களின் உருவங்கள் பக்கவாட்டில் இரண்டுகைகளும் தொங்கவிட்டு நின்ற நிலையிலும், அமர்ந்த நிலையிலும் காணப்படுகின்றன. பெரும்பாலும் ஆடையற்றநிலையில் அதாவது திகம்பர நிலையில்தான் இவர்களின் சிற்பங்கள் உள்ளன. இவ்வுருவங்களில் பெருத்த வேறுபாடு இல்லை; இச்சிற்பங்களின் அடியில் உள்ள வாகனங்களைக்கொண்டுதான் இப்பெரியார்களை நாம் உணரமுடியும். தீர்த்தங்கரர்களின் இருமருங்கிலும் உள்ள சிலைகள் யட்சர், யட்சிகளின் சிலைகளாகும்.அந்தத்தீர்த்தங்கரர்களின் பெயர்களையும், அவர்களின் சின்னங்கள் அல்லது வாகனங்களின் பெயர்களையும் கீழே காணலாம்.

|  |  |
| --- | --- |
| **தீர்த்தங்கரர்கள்**  | **வாகனங்கள்** |
| ரிசபநாதர் அல்லது **ஆதிநாதர்** | காளை |
| அஜிதநாதர் | யானை |
| சம்பவநாதர் | குதிரை |
| அபிநந்தநாதர் | குரங்கு |
| சுமதிநாதர் | கோட்டான் |
| புஷ்பதந்தர் | முதலை |
| சிரேயன்சுவநாதர் | காண்டாமிருகம் |
| அரநாதர் | மீன் |
| வசுபூஜ்ஜியர் | எருமை |
| சாந்திநாதர் | மான் |
| விமலநாதர் | பன்றி |
| அனந்தநாதர் | முள்ளம் பன்றி |
| குந்துநாதர் | ஆடு |
| தருமநாதர் | வஜ்ஜிராயுதம் |
| முனீஸ்வரநாதர் | ஆமை |
| பார்சுவநாதர் | பாம்பு |
| மகாவீரர் | சிங்கம் |
|

தீர்த்தங்கரர்களின் சின்னங்கள்
-----------------------------

|  |  |
| --- | --- |
| **தீர்த்தங்கரர்கள்**  | **சின்னங்கள்** |
| பத்மபிரபா | தாமரை |
| சுபர்சுவநாதர் | சுவசுத்திக்கா |
| சந்திரபிரபா | வளர்பிறை சந்திரன் |
| சீதளநாதர் | கற்பக மரம் |
| மல்லிநாதர் | கலசம் |
| நமிநாதர் | நீலத் தாமரை |
| நேமிநாதர் | சங்கு |
|

மேற்கோள்கள்
-----------

1. ↑  "Brief details of Tirthankaras". 2017-10-21 அன்று மூலம் பரணிடப்பட்டது. 2017-10-21 அன்று பார்க்கப்பட்டது.
**அயினு இனக்குழு** ஜப்பானின், ஹொக்கைடோ, குரில் தீவுகள், ரஷ்யாவின் ஒரு பகுதியான சக்காலின் தீவு ஆகியவற்றில் வாழும் ஒரு இனக்குழுவாகும். வடக்கு ஹொன்ஷுவின் சில பகுதிகளிலும், கம்சத்கா குடாநாட்டின் தெற்குப்பக்க மூன்றிலொரு பகுதியிலும், முற்காலத்தில் இவர்கள் வாழ்ந்திருக்கக் கூடும் எனச் சிலர் எண்ணுகிறார்கள். இவர்களைக் குறிக்கப் பரவலாகப் பயன்படும் இனப்பெயர், அயினு மொழியின் ஹொக்கைடோ கிளைமொழிகளின் *மனிதன்* எனப் பொருள்படும் *ஐனு* (aynu) என்பதில் இருந்து பெறப்பட்டது. எமிஷி, எசோ, யெசோ போன்ற இவ்வினத்தவரைக் குறிக்கும் பெயர்கள் ஜப்பானிய மொழிப் பெயர்களாகும். இவையும், *மனிதன்* என்னும் பொருள் குறிக்கும் *என்சிவ் (enciw) அல்லது எஞ்ஜு (enju)* எனும் தற்கால சக்காலின் அயினு மொழிச் சொல்லின் பழங்கால வடிவம் என நம்பப்படுகின்றது. *தோழர்* என்னும் பொருள்படும் **உத்தாரி** என்னும் சொல்லையே இவ்வினத்தவரில் சிலர் விரும்புகிறார்கள். இவர்களின் தொகை சுமார் 150,000 இருக்கக்கூடும் எனக் கருதப்படுகிறது. இவர்களில் பலர் தங்கள் அடையாளத்தை மறைப்பதாலும், சிலருக்கு அவர்கள் அடையாளம் தெரியாமலே இருப்பதாலும், இனவாதத்தில் இருந்து தப்புவதற்காகப் பெற்றோர் தங்கள் பிள்ளைகளிடமிருந்து அவர்கள் அடையாளத்தை மறைப்பதாலும், அவர்களது எண்ணிக்கையைச் சரியாகக் கூறமுடியாது.
**உலக பருப்பு தினம்** (*World Pulses Day*) என்பது ஐக்கிய நாடுகள் அவையின் உணவு மற்றும் வேளாண்மை அமைப்பால் (FAO) கொண்டாடப்படும் பன்னாட்டுத் தினமாகும். இது பருப்பு வகைகளின் முக்கியத்துவத்தை (அவரையினம், மைசூர் பருப்பு, பட்டாணி, கொண்டைக் கடலை, லூபின்கள்) உலகளாவிய உணர்த்தவும் அங்கீகாரம் செய்யவும் வழிவகைச் செய்கின்றது.

விளக்கம்
--------

இது டிசம்பர் 20, 2018 அன்று ஐக்கிய நாடுகள் அவையின் எழுபத்து மூன்றாவது அமர்வில் 2019 முதல் ஒவ்வொரு ஆண்டும் பிப்ரவரி 10 அன்று அனுசரிகக்கக் கேட்டுக்கொள்ளப்பட்டது. உலகெங்கிலும் பருப்பு குறித்த செயல்பாடுகளையும் தகவல்களையும் ஒருங்கிணைக்க இது வாய்ப்பாக அமைக்கின்றது.

நோக்கம்
-------

உணவுப் பாதுகாப்பு மற்றும் ஊட்டச்சத்தை நோக்கமாகக் கொண்ட நிலையான உணவு உற்பத்தியின் ஒரு பகுதியாகப் பருப்பு வகைகளின் ஊட்டச்சத்து நன்மைகள் பயன்பாடுகள் குறித்து விழிப்புணர்வை ஏற்படுத்த **உலக பருப்பு தினம்** ஒரு வாய்ப்பை வழங்குகிறது.

இது ஐக்கிய நாடுகள் சபையின் நிலையான அபிவிருத்திக்கான 2030 நிகழ்ச்சி நிரலுடன் இணைக்கப்பட்டுள்ளது - உலகளாவிய அமைதியை வலுப்படுத்த முற்படும் வளங்குன்றா வளர்ச்சிக் குறிக்கோள் விரிவான தொகுப்பாகும்.

**உலக பருப்பு தினம்** உணவு மற்றும் வேளாண்மை அமைப்பினால் 2016ஐ பன்னாடு பருப்பு ஆண்டாக அறிவித்தபோது பெறப்பட்ட செயல்பாட்டின் வேகத்தினை தொடர்ந்து பராமரிக்கின்றது**.**

மேற்கோள்கள்
-----------

1. ↑  [ Main hub host website for World Pulses Day, links WPD sites from around the world, in various languages[
**தல்ரா வனவிலங்கு சரணாலயம்** (Talra Wildlife Sanctuary) இந்தியாவின் இமாச்சல பிரதேசத்தில் உள்ள சிம்லாவில் அமைந்துள்ளது. 1962 ஆம் ஆண்டு ஒரு வனவிலங்கு சரணாலயமாக மாறியது. இந்த வனவிலங்கு சரணாலயம் 40 சதுர கிலோமீட்டர் பரப்பளவைக் கொண்டுள்ளது. **தல்ரா வனவிலங்கு சரணாலயம்** சுற்றுச்சூழல், வனம் மற்றும் காலநிலை மாற்ற அமைச்சகத்தால் அறிவிக்கப்பட்ட ஒரு சுற்றுச்சூழல் உணர்திறன் மண்டலமாகும்.   பனிச்சிறுத்தையின் தாயகமாகவும் இச்சரணாலயம் கருதப்படுகிறது. பனிச்சிறுத்தை இப்பகுதியில் மிகவும் அரிதானது.

அமைவிடம்
--------

தல்ரா வனவிலங்கு சரணாலயம் 0.954 முதல் 4.00 வரையிலான  கிமீ, மற்றும் 22.56 சதுரகிலோமீட்டர் வரையிலான சுற்றுச்சூழல் உணர்திறன் மண்டலத்தைக் கொண்டுள்ளது.  சிம்லா மாவட்டத்தில் இருந்து 92 கிமீ தொலைவில் அமைந்துள்ளது, கடல் மட்டத்தில் இருந்து வனவிலங்கு சரணாலயம் 1,500 மீ முதல் 3,324 மீ வரையிலான உயரத்தில் உள்ளது.

வனவிலங்கு
---------

தல்ரா வனவிலங்கு சரணாலயம் மேல் மற்றும் கீழ் மேற்கு இமயமலையை பூர்வீகமாகக் கொண்ட காடுகளின் தாயகமாகும். அடர்ந்த காடுகள் நிறைந்த பகுதிகள் கருவேலமரம் மற்றும் பிர் போன்ற மரங்களால் மூடப்பட்டிருக்கும். தியோதர், போச் பத்ரா, ராய் மற்றும் ராகல் போன்ற இதர தாவர வகைகளும் இங்குள்ளன. சிறுத்தைகள், இமயமலைக் கருங்கரடி, செரோவ், முள்ளம்பன்றி, குரைக்கும் மான், இமாலயன் பாம் சிவெட்டு, யூரேசியன் இசுபாரோகாக்து, பறக்கும் அணில் போன்ற விலங்கினங்கள் இங்கு காணப்படுகின்றன.

மேற்கோள்கள்
-----------

1. ↑  "Himachal Pradesh". *www.wii.gov.in* (ஆங்கிலம்). 2022-02-11 அன்று பார்க்கப்பட்டது.
2. ↑  "Himachal Pradesh Forest Department". *hpforest.nic.in*. 2022-02-11 அன்று பார்க்கப்பட்டது.
3. 1 2  "Talra Wildlife Sanctuary". *WildTrails | The One-Stop Destination for all your Wildlife Holidays* (ஆங்கிலம்). 2017-09-23. 2022-02-11 அன்று பார்க்கப்பட்டது.
**சசாங்கன்** இன்றைய கிழக்கு வங்கப் பகுதியில் இருந்த கௌட நாட்டின் அரசன் ஆவான். "கௌடா" என்னும் ஒன்றுபட்ட வங்காள நாட்டை முதன் முதலில் உருவாக்கியவனும் இவனே. இதனால் சசாங்கன், வங்காளத்தின் வரலாற்றில் ஒரு முக்கியமான மன்னராகக் கருதப்படுகிறான்.

இவன் 7 ஆம் நூற்றாண்டைச் சேர்ந்தவன். சில வரலாற்றாளர்கள் இவன் ஏறத்தாழ கிபி 590க்கும் கிபி 625க்கும் இடையில் ஆட்சியில் இருந்ததாகக் கூறுகின்றனர். இவன் புகழ் பெற்ற அர்சவர்த்தன், பாசுக்கரவர்மன் ஆகிய அரசர்களுக்குச் சம காலத்தவன். இவன் ஹர்ஷவர்தனுக்கு எதிராக போரிட, அண்டை நாட்டு மன்னர்களைத் தூண்டி விட்டவனாகக் கருதப்படுகிறான்.

பௌத்தர்களை ஒடுக்குதல்
---------------------

சசாங்கனின் முத்திரைகள், ரோத்தஸ் கோட்டை, சாசாராம், பிகார், இந்தியா
கிபி 12ம் நூற்றாண்டின் பௌத்த சாத்திரம் ஒன்றில், பௌத்தர்களுக்கு எதிரான சசாங்கன், கௌடப் பேரரசில் உள்ள பௌத்த தூபிகளை சிதைத்தும், பௌத்தர்களை ஒடுக்கியும் வைத்தான் என அறியப்படுகிறது. கௌதம புத்தர் உருவேலாவில் உள்ள போதி மரத்தடியில் சம்போதி ஞானம் பெற்றதாக கருதப்படும் அரசமரத்தை வெட்டியதாகக் கருதப்படுகிறான்.

மேற்கோள்கள்
-----------

1. ↑  CNG Coins
2. ↑  Rise of King Sasanka In Gauda Empire
3. ↑  Basak, Radhagovinda (1967). *The History of North-Eastern India Extending from the Foundation of the Gupta Empire to the Rise of the Pala Dynasty of Bengal (c. A.D. 320-760)*. Sambodhi Publications. பக். 155.
4. ↑  India's Ancient Past, R.S. Sharma, Oxford University Press, 2006 p.283

வெளி இணைப்புகள்
---------------
**தளவாய் சேதுபதி** என்கிற **இரண்டாம் சடைக்கன் சேதுபதி**  (ஆட்சிக் காலம்: கி.பி. 1635 - 1645) என்பவர் இராமநாதபுரம் சமஸ்தான மன்னராக கூத்தன் சேதுபதிக்கு அடுத்து ஆட்சிக்கு வந்து 10 ஆண்டுகள் ஆட்சிபுரிந்தார். இவர் கூத்தன் சேதுபதியின் தம்பியாவார்.

வாரிசு உரிமை
------------

கூத்தன் சேதுபதி மன்னர் இறந்தபோது அவரது இரண்டாவது மனைவியான செம்பிநாட்டு மறப்பெண்மணி அல்லாத மனைவிக்கு பிறந்த *தம்பித் தேவர்* என்ற மகன் இருந்தார். இராமநாதபுர அரண்மனை வழக்கப்படி சேதுபதி மன்னருக்கு அவரது செம்பி நாட்டு மறவர் குலப் பெண்மணியின் மூலமாகப் பிறந்த மகனுக்கே சேதுபதி பட்டம் உரியதாக இருந்தது. இதனால் தம்பித் தேவரின் அரசுரிமையை மறுத்த இராமநாதபுரம் அரண்மனைப் பெரியவர்கள் கூத்தன் சேதுபதியின் தம்பியான சடைக்கத் தேவரை இரண்டாவது சடைக்கன் சேதுபதியாக அங்கீகரித்துச் சேதுபதி பட்டத்தினை அவருக்குச் சூட்டினர்.

திருமலை நாயக்கருடனான பிணக்கு
----------------------------

சேதுபதி மன்னருடன் ஏற்பட்ட பிணக்கால், மதுரை திருமலை நாயக்கர், 1639இல் சேதுநாட்டின் மீது தனது தளவாயான இராமப்பையனின் தலைமையில் மிகப்பெரிய படையினை அனுப்பினார். வலிமைவாய்ந்த மதுரைப் படையினைச் சமாளிக்க ஏற்ற இடமாக இராமேஸ்வரம் தீவைக் கருதிய சேதுபதி மன்னர் அங்கு சென்றார். ஆனாலும் மதுரைப் படைகள் பாம்பனிற்கும் மண்டபத்திற்கும் இடையே கடலின்மீது ஒரு பாலம் அமைத்து அதன் வழியாக சென்றன. இதையடுத்து இராமேசுவரம் தீவில் இராமேஸ்வரம் நகருக்கு முன்னதாக உள்ள இன்றைய தங்கச்சிமடத்தில் மோதிய சேதுபதி படைகளை தோற்கடித்த மதுரைப் படைகள் சேதுபதியை சிறைபிடித்து மதுரையில் சிறைவைத்தனர்.

இதன்பிறகு சேதுபதி பட்டத்திற்கு ஏற்கனவே உரிமை கொண்டாடிவந்த கூத்தன் சேதுபதியின் மகனான தம்பித் தேவரை திருமலைநாயக்கர் மறவர் சீமையின் மன்னராக அமர்த்தினார். ஆனால் தம்பித் தேவரை மன்னராக ஏற்றுக்கொள்ள மறுத்தவர்களால் சேதுபதி சீமையில் குழப்பம், கலகம், சீரழிவு போன்றவை ஏற்பட்டன. இதையடுத்து திருமலைநாயக்க மன்னர் இரண்டாவது சடைக்கன் சேதுபதியை 1640இல் விடுவித்துப் போகலூருக்குத் திருப்பி அனுப்பி வைத்தார். இதையடுத்து இரண்டாம் சடைக்கன் சேதுபதி மீண்டும் மன்னராக பொறுப்பேற்றார்.

மேற்கோள்கள்
-----------

1. ↑  எஸ். எம். கமால் (2003). "சேதுபதி மன்னர் வரலாறு/iii. தளவாய் (எ) இரண்டாம் சடைக்கன் சேதுபதி". *நூல்*. சர்மிளா பதிப்பகம். pp. 28–30. 21 சூன் 2019 அன்று பார்க்கப்பட்டது.
**துலாக் காவேரி நீராடல்**, ஐப்பசி மாதம் முதல் நாளன்று காவேரி ஆற்றில் புனித நீராடலைக் குறிக்கும்.
துலா மாதமான ஐப்பசியில் உலகிலுள்ள அறுபத்தாறு கோடி தீர்த்தங்களும், பதினான்கு லோகங்களிலுள்ள புண்ணிய தீர்த்தங்களின் தேவதைகளும் காவேரி ஆற்றில் சங்கமமாவதால், அதில் நீராடுபவர்களின் எல்லாவிதமான விருப்பங்களும் நிறைவேறுவதுடன், இறுதிக்காலத்தில் எமவாதனையின்றி முக்தியும் கிட்டும் சாஸ்திரங்கள் கூறுகின்றது. துலாம் மாதத்தில் காவேரியில் நீராடி, முன்னோர்களுக்கு பிதுர்பூஜை செய்து அன்னதானம், ஆடை தானம் அளித்தால் பித்ருக்கள் மகிழ்ந்து வாழ்த்துவார்கள். மேலும் அழகு, ஆயுள், ஆரோக்கியம், சொல்வளம், கல்வி, வாழ்வில் சுகம் என எல்லாம் கிட்டுமென்று *துலாக் காவேரி மகாத்மிய புராணம்* கூறுகிறது.

ஐப்பசி மாதம் கடைசி நாளன்று காவிரியில் மேற்கொள்ளப்படும் புனித நீராடலை "கடை முகம்/கடை முழுக்கு" என்றும், கார்த்திகை மாதம் முதல் நாளன்று மேற்கொள்ளப்படும் புனித நீராடல் "முடவன் முழுக்கு" என்றும் அழைக்கப்படுகிறது.

காவிரி ஆற்றிலிருந்து வெகுதூரத்தில் இருப்பவர்கள் ஐப்பசி மாதத்தில் ஒரு நாளாவது காவிரியில் நீராடச் செல்லலாம். இயலாதவர்கள் தாங்கள் நீராடும் ஆற்றையே காவிரியாக கருதி நீராடுவது நல்லது.

துலாக் காவேரி நீராடும் தலங்கள்
------------------------------

ஐப்பசி முதல் நாளன்று திருச்சிராப்பள்ளிக்கு அருகிலுள்ள திருப்பராய்த்துறையிலும், இரண்டாவது நீராடலை ஸ்ரீரங்கம் அம்மா மண்டபம் படித்துறையிலும், மூன்றாவது நீராடலை மயிலாடுதுறை நந்திக் கட்டத்திலும் முழுக்குப் போட வேண்டும் என்பது ஐதீகம்.

மேலும் தலைக்காவிரி, ஸ்ரீரங்கம், திருப்பராய்த்துறை, திருவானைக்காவல், சப்தஸ்தான தலங்களான திருவையாறு, புஷ்பாரண்யம், திருச்சாய்க்காடு, திருவெண்காடு, மயிலாடுதுறை, கும்பகோணம், திருவிடைமருதூர் முதலிய காவேரி நீர்த்துறைகள் துலா மாதத்தில் நீராட சிறந்தவையாகக் கருதப்படுகின்றது.

துலாக் காவிரி நீராடுபவர்கள் காவிரி ஆற்றுக்கு பூஜை செய்து வழிபடுவதுடன், அருகில் அரசமரம் இருந்தால் அதற்கு நீர் வார்த்து, அதை வலம்வந்து வணங்கி, அருகில் உள்ள கோயில்களுக்கு சென்று வழிபட்டால் புண்ணிய பலன்களைத் தரும்.

தொன்மம்
-------

ஒரு சமயம் சிவன் தன் வாகனமான இடபத்தின் மீது ஏறி உலகை சுற்றி வந்தார். அப்போது இடப வாகனம் செருக்கடைந்து சுற்றி வந்து காவிரியின் நடுவில் தங்கி விட்டது. அதன் கர்வத்தை அடக்க சிவன் தன் கால் விரலை ஊன்றி அதை பாதாளத்தில் அமிழ்த்தி விட்டார். பிறகு இடபம் மனம் வருந்தி இறைவனை வேண்ட சிவனும் மனமிறங்கி அந்த இடபத்தை அங்கேயே இருந்து காவிரியில் நீராடுவோர்க்கு அருள்புரிந்து வருமாறு கட்டளையிட்டு மறைந்தார். வானர அரசன் வாலி சிறந்த சிவபக்தன். அவன் காவிரியின் வடகரையிலுள்ள குரங்காடு துறையில் அருளுகின்ற சிவனை வழிபட்டு வந்தான் என்றும், அவனே பிற்காலத்தில் இராவணனை ஒடுக்கியவன் என்றும் திருஞானசம்பந்தர் தன் பாடலில் தெரிவிக்கிறார்.

மேற்கோள்கள்
-----------

1. ↑  { காவிரி துலா ஸ்நானம்]
2. ↑  எண்ணத்தை ஈடேற்றித் தரும் காவிரி துலா ஸ்நானம்; புண்ணியமும் பித்ரு ஆசியும் தரும் துலா ஸ்நானம் பண்ணியாச்சா?
3. ↑  கங்கைக்கு நிகரான காவிரி துலா ஸ்நானம்
4. ↑  மயிலாடுதுறையில் முடவன் முழுக்கு!
5. ↑  புண்ணிய நதிகள் நீராடும் காவிரி துலா கட்டம்..காவிரி கடை முழுக்கு கோலாகலம்..இன்று முடவன் முழுக்கு
6. ↑  மயிலாடுதுறையில் முடவன் முழுக்கை முன்னிட்டு ஏராளமான பக்தர்கள் தரிசனம்!
7. ↑  ஐப்பசி துலாஸ்நானம் செய்யவில்லையா? வருத்தம் வேண்டாம்! முடவன் முழுக்கு இருக்கிறது!
**சங்குவேலி** (*sanguvelly*) இலங்கையின் யாழ்ப்பாண மாவட்டத்தில் வலிகாமம் பகுதியில் உடுவில் பிரதேச செயலாளர் பிரிவில் (வலிகாமம் தெற்கு) உள்ள ஒரு ஊர். கிழக்கே உடுவில், வடக்கே கந்தரோடை, தெற்கே மானிப்பாய், மேற்கே சண்டிலிப்பாய் ஆகிய ஊர்கள் சங்குவேலியின் எல்லைகளாக அமைந்துள்ளன. இது நாலா புறமும் நெல் வயல்களும் தோட்டங்களும் சூழ்ந்த கிராமமாகும். விவசாய கிராமமான சங்குவேலியில் வெள்ளரி , கத்தரி செய்கையே பிரசித்தமானது.

மக்கள்
------

இங்குள்ள மக்கள் தமிழர்களாவர். பேசும் மொழி தமிழ் மொழி. இங்கு இந்துக்களும், கிறித்தவர்களும் ஒருங்கே வாழ்ந்து வருகின்றார்கள்.

சங்குவேலி கிராம சேவையாளர் பிரிவுகள்
-----------------------------------

* யா/187 சங்குவேலி

அமைந்துள்ள பாடசாலைகள்
---------------------

* சங்குவேலி அரசினர் தமிழ் கலவன் பாடசாலை

அமைந்துள்ள இந்து ஆலயங்கள்
-------------------------

* சங்குவேலி வெட்டுக்கட்டைப் பிள்ளையார் ஆலயம்
* சங்குவேலி சிவஞானப் பிள்ளையார் ஆலயம்
* கலட்டி ஞானவைரவர் தேவஸ்தானம்
* ஞானவைரவர் காளிஅம்மாள் தேவஸ்தானம்
* சங்குவேலி தெற்கு முத்துமாரி அம்பாள் ஆலயம்

இங்கு பிறந்தவர்கள்
------------------

* முத்துக்குமாரர் சிதம்பரப்பிள்ளை, கல்வியாளர்

இவற்றையும் பார்க்கவும்
----------------------

* யாழ்ப்பாண மாவட்டத்தில் உள்ள ஊர்களின் பட்டியல்
* யாழ்ப்பாண கிராம அலுவலர் பிரிவுகள்

9°44′3.59″N 80°0′33.52″E﻿ / ﻿9.7343306°N 80.0093111°E﻿ / 9.7343306; 80.0093111
| இணைய சமத்துவம் |
| --- |
|  |
| 
தலைப்புகள், விவகாரங்கள் |
| * அலைகற்றைத் திணறடித்தல்
* தரவு பாகுபாடு
* தரவு பொட்டல ஆழ் சோதனை
* முடிவுடன்-முடிவிணை நெறிமுறை
* இணைய நெறிமுறை
* இணையக் கோடல்
* இணைய சமத்துவச் சட்டம்
* தேடல் நடுநிலைத்தன்மை
* அடுக்கு இணையம்
 |
| 
நாடு அல்லது பிராந்திய வாரியாக |
| * இந்தியா
* அமெரிக்கா (எஃப்.சி.சி)
 |
| * பா
* உ
* தொ
 |

**தரவு பொட்டல ஆழ் சோதனை** (ஆங்கிலத்தில் *Deep packet inspection*; **டி.பி.ஐ**, **தரவு பொட்டல முழு சோதனை** மற்றும் **தகவல் பிரிப்பு** என்றும் வழங்கப்படும்) என்பது, கணினி பிணையங்களில் சோதனை முனைகளைக் கடக்கும் பொட்டலங்களின் தரவு பகுதிகளை (இயன்றபோது தலைப்பகுதியையும்) ஆய்ந்து, நெறிமுறை விலகிய பொட்டலங்கள், நச்சுநிரல்கள், எரித மின்னஞ்சல்கள், ஊடுருவல்கள் முதலியவற்றைத் தேடியோ, எவ்வகை பொட்டலங்கள் சோதனை முனையைக் கடக்கலாம் என்று வகுக்கப்பட்ட விதியின் அடிப்படையிலோ, வேறு இலக்கிற்கு பொட்டலத்தை திசைவிக்க வேண்டியோ, அல்லது புள்ளிவிவரங்களைச் சேகரிக்கவோ, அவற்றை வடிகட்டும் முறைகளுள் ஒன்று. ஐ.பி. பொட்டலங்கள் பல தலைப்பகுதிகளைக் கொண்டிருக்கும். பிணையக் கருவிகள் இயல்பான வெயல்பாட்டிற்கு இ.நெ.ப.4 தலைப்பகுதிகளின் முதல் தலைப்பகுதியை மட்டும் பயன்படுத்துவதே போதுமானது. அதன் இரண்டாம் தலைப்பகுதியைப் பயன்படுத்துவது மேலோட்டமான பொட்டல சோதனையாகக் கருதப்படுகிறது..

மேற்கோள்கள்
-----------

1. ↑  முனைவர் தாமஸ் போர்டர் (2005-01-11). "பொட்டல ஆழ் சோதனையின் ஆபத்துகள் (ஆங்கிலம்)". செக்யூரிடி ஃபோகஸ். 2015-04-30 அன்று பார்க்கப்பட்டது.
**பிரவாசி பாரதீய சம்மான்** (Pravasi Bharatiya Samman) என்பது வெளிநாடுவாழ் இந்தியருக்கான விருது. இது மகாத்மா காந்தி அடிகள் 1915 இல் தென்னாபிரிக்காவிலிருந்து இந்தியா வந்தடைந்த தினமான ஜனவரி ஒன்பதாம் நாளை நினைவுபடுத்தும் வகையில், வெளிநாட்டு இந்தியருக்கு ஆண்டுதோறும் வழங்கப்படுகிறது.

வெளிநாடுவாழ் இந்தியர் நாள் (பிரவாசி பாரதிய திவாஸ்) ஆண்டுதோறும் ஜனவரி 7-9ம் திகதிகளில் கொண்டாடப்படுகின்றது.

நோக்கம்
-------

வெளிநாடுகளில் வாழும் இந்தியர்கள் ஒன்று கூடி தமக்குள்ளும் இந்திய மத்திய அரசுடனும் மாநில அரசுடனும் கலந்துரையாடவும் இடைத்தொடர்புகளை மேற்கொள்ளவும், இந்திய நாட்டில் முதலீடு செய்வதற்கான வாய்ப்புகள் எவை என்பதை எடுத்துக் காட்டவும் இவ்விழாக்கள் உதவும்.

மேற்கோள்கள்
-----------

1. ↑  "Pravasi Bharatiya Samman Award". Ministry of Overseas Indian Affairs. 2010-11-03 அன்று மூலம் பரணிடப்பட்டது. 8 சனவரி 2015 அன்று பார்க்கப்பட்டது.

வெளி இணைப்புகள்
---------------

* பாரதிய திவாஸ் 2015
[*தொடர்பிழந்த இணைப்பு*]
* பிரவாசி பாரதிய திவாஸ்
* மொரிசியஸ் குடியரசில் வெளிநாடுகளில் வாழும் இந்தியர்களின் 6வது பிராந்திய மகாநாடு பரணிடப்பட்டது 2016-03-04 at the வந்தவழி இயந்திரம்
* கேரள மாநில கொச்சின் நகரில் வெளிநாடுகளில் வாழும் இந்தியர்களின் 11ஆவது மாநாடு
**சசிகலா ககோத்கர்** (*Shashikala Kakodkar*; 7 சனவரி 1935 – 28 அக்டோபர் 2016) பிரபலமாக *டாய்* (மராத்திய மொழியில் மூத்த சகோதரி என்று பொருள்) என்று அறியப்பட்டவர் மகாராட்டிரவாதி கோமந்த கட்சியின் முக்கிய தலைவர் ஆவார். இவர் கோவா, தமனும் தியூவும் முதல் அமைச்சராக இருமுறை பணி புரிந்தார். கோவா, டாமன் மற்றும் டையூவின் முதல் அமைச்சராக இருந்த முதல் பெண் ஆவார்.

ஆரம்ப வாழ்க்கை மற்றும் பின்னணி
------------------------------

சசிகலா ககோத்கர் சனவரி 7 ஆம் நாள் 1935 ஆம் ஆண்டு போர்த்துக்கீசு இந்தியாவில் கோவா மாகாணத்தில் உள்ள பெர்னம் என்ற இடத்தில் தயானந்த், சுனன்ந்தபாய் பாண்டொட்கார் என்பாருக்கு முதல் மகவாக பிறந்தார். இவரின் உடன்பிறந்தோர் உஷா வெங்குர்லெகார், க்ராந்தி ராவ், ஜோதி பாண்டெகார் மற்றும் சித்தார்த் பாண்டொட்கார் ஆகும்.

ககோட்கர் தனது ஆரம்ப பள்ளி படிப்பை முஷ்டிபண்ட் என்ற பள்ளியில் முடித்தார் தனது படிப்பை பனாஜியில் உள்ள மக்கள் உயர்நிலைப் பள்ளியில் முடித்தார். அவரின் 11 ஆம் வயதில் தேசப்பற்றுள்ள சுலோகங்களை முழங்கிக் கொண்டு கோவாவின் விடுதலை இயக்கத்தில் பங்கேற்றார். அதற்காக போர்த்துக்கீசு காவலர்களிடம் அடிபட்டார். இவர் தனது பட்டப் படிப்பை தார்வாடில் உள்ள கர்னாடகா பல்கலைக் கழகத்தில் படித்து இளங்கலை பட்டம் பெற்றார். இவர் இங்கு மானுடவியல், சமூகவியல் மற்றும் வரலாறு படித்தார். இவர் தனது முதுகலை பட்டத்தை மும்பையில் உள்ள எல்பின்ஸ்டோன் கல்லூரியில் பயின்றார்.

1963 ஆம் ஆண்டு கோவா, டையூ மற்றும் டாமனில் நடைபெற்ற முதல் பொது தேர்தலில் இவரின் தந்தை தயானன்ந்த் பாண்டோகார் முதல் முதல் அமைச்சராக வழி வகுத்தது. அந்த வருடம் இவர் குருதத் க்கோட்காரை மணம் புரிந்தார். மேலும் இவர் பாண்டோகார் தொழிற்சாலைகளின் குழுமத்துக்கு தலைவராக நியமிக்கப்பட்டார்.

மேற்கோள்கள்
-----------

1. ↑  "Shashikala Kakodkar- iron lady of Goan politics". *The Navhind Times*. 2016-10-30 அன்று மூலதளத்திலிருந்து பரணிடப்பட்டது எடுக்கப்பட்டது. 15 February 2017 அன்று பார்க்கப்பட்டது.
2. ↑  "கோவாவின் முதல் பெண் முதல்வர் சசிகலா ககோத்கர் காலமானார்". *oneindia.com*. 2017-01-15 அன்று மூலதளத்திலிருந்து பரணிடப்பட்டது எடுக்கப்பட்டது. 15 February 2017 அன்று பார்க்கப்பட்டது.
3. ↑  NewsDesk2 (28 October 2016). "Goa's only Woman Chief Minister Shashikala Kakodkar passes away at 81". *newsgram.com*. 2016-12-20 அன்று மூலதளத்திலிருந்து பரணிடப்பட்டது எடுக்கப்பட்டது. 15 February 2017 அன்று பார்க்கப்பட்டது.
4. ↑  "Former Goa CM Shashikala Kakodkar dies". *thehindu.com*. 15 February 2017 அன்று பார்க்கப்பட்டது.
5. ↑  "Archived copy". 2016-11-06 அன்று மூலதளத்திலிருந்து பரணிடப்பட்டது எடுக்கப்பட்டது. 2016-11-05 அன்று பார்க்கப்பட்டது.CS1 maint: archived copy as title (link)
6. 1 2  "Archived copy" (PDF). 2016-10-31 அன்று மூலதளத்திலிருந்து பரணிடப்பட்டது (PDF) எடுக்கப்பட்டது. 2016-10-30 அன்று பார்க்கப்பட்டது.CS1 maint: archived copy as title (link)
7. ↑  "Shashikala Kakodkar". *geni.com*. 2016-10-31 அன்று மூலதளத்திலிருந்து பரணிடப்பட்டது எடுக்கப்பட்டது. 15 February 2017 அன்று பார்க்கப்பட்டது.
8. ↑  "Shashikala Kakodkar". *geni.com*. 2016-10-31 அன்று மூலதளத்திலிருந்து பரணிடப்பட்டது எடுக்கப்பட்டது. 15 February 2017 அன்று பார்க்கப்பட்டது.
**பராஹவி மொழி** (*Brahui language*, بروہی) அல்லது **பிராவி மொழி** (براوِ) பராஹவி இனத்தவரால் பேசப்படுகிறது. இது சிறிய அளவில் ஆப்கானிஸ்தான், ஈரான் போன்ற நாடுகளிலும் காணப்படுகிறது ஆயினும், பாகிஸ்தானின், பலூச்சிஸ்தான் மாகாணத்திலேயே பெருமளவில் புழங்கி வருகிறது. 2005 ஆம் ஆண்டில் எத்னோலாக் பதிப்பில் 22 லட்சம் எனக் கணிக்கப்பட்டுள்ள இதன் பேசுவோர் தொகையில் 90 வீதமானோர் பாகிஸ்தானிலேயே உள்ளனர். சிந்து, பலூச்சிஸ்தான் ஆகிய பகுதிகளைச் சேர்ந்த முப்பதுக்கு மேற்பட்ட இனக்குழுக்களைச் சேர்ந்தவர்கள் இம்மொழியைப் பேசுகின்றனர்.

திராவிட மொழி
------------

இது திராவிட மொழிக் குடும்பத்தில் வட திராவிடப் பிரிவைச் சேர்ந்த ஒரு மொழியாகும். எனினும், பலூச்சி போன்ற ஈரானிய மொழிகளால் பெரிதும் தாக்கம் அடைந்துள்ளது.

கிளை மொழிகள்
------------

பிராகுவியில் முக்கியமான மூன்று கிளைமொழிகள் உள்ளன. இவை *சரவான்*, *ஜலாவன்*, *சாகி* என்பவையாகும். இவற்றுள் *சரவான்*, மஸ்துங், காலத், போலான், குவெத்தா ஆகிய இடங்களிலும், *ஜலாவன்*, குஸ்டார், ஸாரி, வாத், முலா, ஜாஹு ஆகிய பகுதிகளிலும், *சாகி*, காரான், பேஸ்மா என்னும் இடங்களிலும் பேசப்படுகின்றன.

சிந்துவெளி மொழி
---------------

பொதுவாக பராஹவி, ஒரு காலத்தில் வட இந்தியப் பகுதிகளில் பெரிய அளவில் பரந்து இருந்து ஆரியக் குடியேற்றம் காரணமாக ஒதுக்கப்பட்டது எனக் கருதப்படும் ஒரு மொழியின் எச்சமாகக் கருதப்படுகிறது. மடிந்து போன சிந்துவெளி நாகரிகத்தின் நேர் வழித்தோன்றலாகவும் பராஹவி இருந்திருக்கலாம் என்று கணிக்கப்படுகின்றது. ஆனால் வேறு சில ஆராய்ச்சியாளர்களின் கூற்றுப்படி பிராகுயி இன மக்கள், 13 அல்லது 14-ஆம் நூற்றாண்டில் பலூசிஸ்தானுக்கு புலம் பெயர்ந்தவர்களாவர்.

இலக்கியம்
---------

பிராகுவி இலக்கியம் மிகவும் பிற்பட்ட காலத்தைச் சேர்ந்தது. முதலாம் நாசர் கான் (1750 - 1793) என்பவரின் ஆட்சிக் காலத்தில் மாலிக் தார்ட் என்பவரால் எழுதப்பட்ட துஹ்ஃபா-துல்-அஜைப் என்பதே இம்மொழியில் காணப்படும் மிகப் பழைய இலக்கியமாகும். இது 18 ஆம் நூற்றாண்டில் எழுதப்பட்டது.

எழுத்து
-------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| b | á | p | í | s | y | ş | v | x | e | z | ź | ģ | f | ú | m | n | l | g | c | t | ŧ | r | ŕ | d | o | ð | h | j | k | a | i | u | ń | ļ |

எண்
---

| Number (Tamil) | Number (Brahui) |
| --- | --- |
| ondru | asi |
| iranda | iraa |
| rmu:ndru | musi |

உசாத்துணைகள்
------------

* கடல்கடந்த பாகிஸ்தானியர் பவுண்டேஷன் இணையத் தளம் பரணிடப்பட்டது 2007-10-04 at the வந்தவழி இயந்திரம்

இவற்றையும் பார்க்கவும்
----------------------

* திராவிட மொழிக் குடும்பம்

1. ↑
2. ↑  Numbers in Million-Speaker Languages
**நவ்ஜோத் கவுர் சித்து**(*Navjot Kaur Sidhu*) ஓர் இந்திய அரசியல்வாதியும் பஞ்சாப் சட்டமன்றத்தின் முன்னாள் உறுப்பினரும் ஆவார். பாரதிய ஜனதா கட்சி வேட்பாளராக அமிர்தசரசு கிழக்கு சட்டமன்றத் தொகுதியிலிருந்து 2012ஆம் ஆண்டில் இவர் சட்டமன்றத்திற்கு தேர்ந்தெடுக்கப்பட்டார். இவர் தலைமை நாடாளுமன்றச் செயலாளராக நியமிக்கப்பட்டார்.

குடும்பம்
---------

இவர் தொழிலில் மருத்துவராக உள்ளார். மேலும், பாட்டியாலா அரசு ராஜீந்திர மருத்துவமனையில் பணியாற்றினார். பின்னர் 2012 ஜனவரியில் பதவியிலிருந்து விலகி அரசியலில் சேர்ந்தார். இவர் முன்னாள் துட்டுப்பாட்ட வீரரும் காங்கிரஸ் கட்சியின் தலைவருமான நவ்ஜோத் சிங் சித்து என்பவரை மணந்தார். இவர்களுக்கு கரண் என்ற மகனும் மகள் ரபியாவும் உள்ளனர்.

அரசியல்
-------

முதலமைச்சர் பிரகாஷ் சிங் பாதல் மீது தாக்குதலைத் தொடங்குவதற்கு முன், கவுர் தனது முகநூல் பக்கத்தில் பாரதிய ஜனதா கட்சியிலிருந்து வெளியேறுவதாக அறிவித்தார். இவரது கணவரும், துடுப்பாட்ட வீரரும் பின்னர், அரசியல்வாதியாக மாறிய நவ்ஜோத் சிங் சித்து, பாரதிய ஜனதா கட்சியின் பஞ்சாப் பிரிவிலும், சிரோமணி அகாலிதளத்தின் தலைமையுடனும் சிறந்த உறவுகளை கொண்டிருக்கவில்லை. 1 ஏப்ரல் 2016 அன்று ஒரு செய்தியை வெளியிட்டார். அச்செய்தியில், "இறுதியாக நான் பாஜகவை விட்டு வெளியேறுகிறேன். எனது சுமை முடிந்துவிட்டது" என்று கூறினார்.

மொகாலியில் ஒரு தனியார் மருத்துவமனையை நடத்தி வரும் ஒரு மூத்த மாநில அரசு மருத்துவ அதிகாரியை நவ்ஜோத் கவுர் ஒரு இரகசிய நடவடிக்கை மூலம் அம்பலப்படுத்தினார். அப்போதைய மத்திய சுகாதார அமைச்சர் குலாம் நபி ஆசாத் இவரை சுகாதாரத் துறையில் சீர்திருத்தங்களுக்கான பாலினத்தை அறிவதை தடுக்கும் தேசியக் குழுவில் உறுப்பினராக்க அழைத்தார்.

குறிப்புகள்
-----------

1. ↑  "The Tribune, Chandigarh, India - Jalandhar Edition". Tribuneindia.com. 2012-10-18 அன்று பார்க்கப்பட்டது.
2. ↑  "Archived copy". 29 October 2012 அன்று மூலம் பரணிடப்பட்டது. 21 October 2012 அன்று பார்க்கப்பட்டது.CS1 maint: archived copy as title (link)
3. ↑  "Navjot Kaur Sidhu | Region in pics | Photos Punjab". Hindustan Times. 14 சூலை 2014 அன்று மூலம் பரணிடப்பட்டது. 18 அக்டோபர் 2012 அன்று பார்க்கப்பட்டது.
4. ↑  "Interview Navjot & Navjot". *Hindustan Times*. 13 January 2012. 3 December 2013 அன்று மூலம் பரணிடப்பட்டது. 9 July 2018 அன்று பார்க்கப்பட்டது.
5. ↑  "'The burden is over': Navjot Singh Sidhu's wife quits BJP on Facebook". 1 April 2016. 20 October 2018 அன்று பார்க்கப்பட்டது.
6. ↑  "Sidhu's wife pitted against another greenhorn in Amritsar (E)". Indian Express. 2012-01-21. 2012-10-18 அன்று பார்க்கப்பட்டது.
7. ↑  "The Tribune, Chandigarh, India - Jalandhar Edition". *www.tribuneindia.com*. 20 October 2018 அன்று பார்க்கப்பட்டது.
அருங்காட்சியகம் in தாய்பெய், தைவான்வார்ப்புரு:SHORTDESC:அருங்காட்சியகம் in தாய்பெய், தைவான்
**சுங்வா தபால் அருங்காட்சியகம்** (*Chunghwa Postal Museum*) தைவான் நாட்டின் சோங்செங் மாவட்டம், தாய்பெய் நகரில் அமைந்துள்ள ஓர் அருங்காட்சியகமாகும். ஏழு அடுக்கு மாடியாக அமைந்துள்ள இந்த அருங்காட்சியகம் அஞ்சல் துறையின் வரலாறு, நவீன அஞ்சல் சேவை, அஞ்சல் தலை சேகரிப்பு மற்றும் சிறப்பு காட்சியமைப்புகள் போன்றவற்றை கொண்டுள்ளது

வரலாறு
------

1966 ஆம் ஆண்டு மார்ச்சு 20 இல் சுங்வா அஞ்சலின் 70 ஆவது ஆண்டு விழாவை கொண்டாடும் விதத்தில் சிந்தியன் மாவட்டத்தில் இந்த அருங்காட்சியகம் திறக்கப்பட்டது. இடப்பற்றாக்குறை காரணமாக தற்போதுள்ள நான்காய் அகாதமிக்கு 1984 ஆம் ஆண்டு மாற்றப்பட்டது.

போக்குவரத்து
------------

தைப்பே மெட்ரோவின் சியாங் கேய்-சேக் நினைவிடத்திலிருந்து நடக்கும் தொலைவில் இந்த அருங்காட்சியகம் அமைந்துள்ளது.

மேலும் வாசிக்க
--------------

* அஞ்சல் அருங்காட்சியகம்
* சுங்வா அஞ்சல்துறை

மேற்கோள்கள்
-----------

1. 1 2  "Postal Museum". Chunghwa Post. 2016. 27 February 2018 அன்று பார்க்கப்பட்டது.

வெளி இணைப்புகள்
---------------

* தபால் அருங்காட்சியகம்
**நவ்ப்பக்ட்டஸ்** (*Nafpaktos*, கிரேக்கம்: Ναύπακτος‎ ) என்பது மேற்கு கிரேக்கத்தின் ஏட்டோலியா-அகார்னானியாவில் உள்ள ஒரு நகரம் ஆகும். இது கொரிந்து வளைகுடாவின் வடக்கு கடற்கரையில் 3 கிமீ (2 மைல்) மேற்கே மோர்னோஸ் ஆற்றின் முகத்துவாரத்தில் அமைந்துள்ளது.

பெலோபொன்னேசியப் போரில் முக்கியமான ஏதெனியன் கடற்படை நிலையமான இதற்கு **நௌபக்டோஸ்** ( Ναύπακτος , Latinized *Naupactus* ) என்று பெயரிடப்பட்டது. கொரிந்து வளைகுடாவுக்கான அணுகலைக் கட்டுப்படுத்தும் உத்தியியல் ரீதியாக முக்கியமான இடமான இது சிலுவைப் போர்கள் மற்றும் உதுமானிய-வெனிஸ் போர்களின் போது பலமுறை கை மாறியது. இது 15 ஆம் நூற்றாண்டில் வெனிஸ் கட்டுப்பாட்டில் இருந்தது. அப்போது இதன் பெயரானது வெனிஸ் வடிவில் **லெபாண்டோ** என்று அறியப்பட்டது. இது 1499 இல் உதுமானிய பேரரசிடம் வீழ்ந்தது. மேலும் 16 ஆம் நூற்றாண்டில் உதுமானிய கடற்படையால் கடற்படை தளமாக பயன்படுத்தப்பட்டது. இது 1571 இல் லெபாண்டோ போரில் ஹோலி கூட்டணியின் தீர்க்கமான வெற்றியின் தளமாக இருந்தது. 1687-1699 இல் வெனிஸ் கட்டுப்பாட்டின் இருந்த குறுகிய காலத்தைத் தவிர, 1829 இல் கிரேக்கத்தின் விடுதலை வரை லெபாண்டோ உதுமானியரின் கட்டுப்பாட்டின் கீழ் இருந்தது.

நவீன நகராட்சி 1946 இல் உருவாக்கப்பட்டது. ஆனால் 2010 இல் மேற்கொள்ளபட்ட சீர்திருத்தத்தில் இது நாஃப்பக்டியா பெருநகராட்சியுடன் இணைக்கப்பட்டது. நகர மாவட்டமானது 159,947 சதுர கிலோமீட்டர்கள் (61,756 சதுர மைல்கள்) பரப்பளவைக் கொண்டுள்ளது, 2011 ஆண்டைய மக்கள் கணக்கெடுப்பின்படி மக்கள் தொகை 20,000 க்கு நெருக்கமாக உள்ளது.

இந்த நகரம் ஆன்டிரியோவிலிருந்து வடகிழக்கே 9 கிமீ (6 மைல்), பட்ராசுக்கு வடகிழக்கே 18 கிமீ (11 மைல்), மிசோலோங்கிக்கு கிழக்கே 35 கிமீ (22 மைல்), அக்ரினியோவின் தென்கிழக்கே 45 கிமீ (28 மைல்) தொலைவில் உள்ளது. கிரேக்க தேசிய சாலை 48 / E65 (ஆண்டியோ - நாபாக்டோஸ் - தெல்பி - லிவாடியா) நகரத்திற்கு வடக்கே செல்கிறது. இது அக்ரினியோவிற்கு அடுத்து ஏட்டோலியா- அகார்னானியாவின் இரண்டாவது பெரிய நகரமாகும்.

குறிப்புகள்
-----------

1. ↑  Detailed census results 2011 (கிரேக்கம்)
2. ↑  "ΦΕΚ B 1292/2010, Kallikratis reform municipalities". Government Gazette.
3. ↑  "Population & housing census 2001 (incl. area and average elevation)" (PDF). National Statistical Service of Greece.
**காதலாகி** (kadhalagi) 2010 ஆம் ஆண்டு கே. ஆர். விஸ்வா இயக்கத்தில், கிருஷ்ணகுமார் பாலசுப்ரமணியன், பிரகாஷ் ராஜ் மற்றும் சிருஷ்டி டங்கே நடிப்பில், பாடல்கள் ஏ. ஆர். ரெய்கானா மற்றும் பின்னணி தமன் இசையில் வெளியான தமிழ் திரைப்படம்.

கதைச்சுருக்கம்
--------------

தொடர்வண்டியில் பயணம் செய்யும் இளைஞர்களான நான்கு நண்பர்களிடம் அனந்தகிருஷ்ணன் (பிரகாஷ் ராஜ்) இக்காலத்து இளைஞர்கள் அக்கறையும் பொறுப்பும் இல்லாமல் தான்தோன்றித்தனமாக இருப்பதாகக் கூறுகிறார். அவருடைய கூற்றை பொய் என்று நிரூபிக்க நான்கு நண்பர்களும் முடிவெடுக்கின்றனர்.

நந்தினி வேலு நாச்சியார் (சிருஷ்டி டங்கே), ரேஸ்மி குமார் (அம்ரிதா சபிரியா), மகேஷ் முத்துசாமி (நதிம் கான்), முகமது அஸ்லாம் (ரோஷன் நவாஸ்) மற்றும் ஏஞ்சலினா கிறிஸ்டி (நட்சத்திரா) கட்புலத் தொடர்பாடல் பட்டப்படிப்பு படிக்கும் நண்பர்கள். மாயவித்தை நிபுணரான தியாகுவும் (கிருஷ்ணகுமார் பாலசுப்ரமணியன்) நந்தினியும் காதலர்கள். இருவரும் வெவ்வேறு சாதியை சேர்ந்தவர்கள். இதை அறியும் நந்தினியின் உறவினரான ராஜா ராஜசேகரன் (விஜய் கோபால்) நந்தினியை ஆணவக்கொலை செய்கிறான். ஆனால் அந்தக் கொலையை மறைத்து சட்டத்திடமிருந்து தப்பிக்கிறான் ராஜா. இதனால் மற்ற ஐவரும் சேர்ந்து நந்தினியின் கொலைக்கான நியாயம் வேண்டி போராட்டம் நடத்துகின்றனர். அவர்களின் போராட்டத்தை காவல்துறை அடக்குமுறையைக் கையாண்டு ஒடுக்குகிறது. தொலைக்காட்சியில் இக்கொலை பற்றிய உண்மைகளை வெளிக்கொணர ஒரு நிகழ்ச்சியைத் துவக்குகின்றனர்.

ஆனால் இறந்துவிட்டதாக நினைத்த நந்தினி உயிரோடு வருகிறாள். ஏன் நந்தினி இறந்துபோனதாக நாடகம் நடத்தினார்கள். அதனால் அவர்கள் சாதித்தது என்ன? என்பது மீதிக்கதை.

நடிகர்கள்
---------

* கிருஷ்ணகுமார் பாலசுப்பிரமணியன் - தியாகு
* சிருஷ்டி டங்கே - நந்தினி வேலு நாச்சியார்
* பிரகாஷ் ராஜ் - அனந்தகிருஷ்ணன்
* விஜய் கோபால் - ராஜா ராஜசேகரன்
* அம்ரிதா சபிரியா - ரேஸ்மி குமார்
* நதீம் கான் - மகேஷ் முத்துசாமி
* ரோஷன் நவாஸ் - முகமது அஸ்லாம்
* நட்சத்திரா - ஏஞ்சலினா கிறிஸ்டி
* காஷிஷ் - காஷிஷ் கபூர்
* சந்தேஷ் - சிவபிரபு
* ஜெயஸ்ரீ - மைதிலி
* பாயிஷா
* ஜார்ஜ் மரியான் - சங்கரன்

இசை
---

படத்தின் பாடல்களுக்கு இசையமைத்தவர் ஏ. ஆர். ரெய்கானா. பின்னணி இசையமைத்தவர் தமன். பாடலாசிரியர் வைரமுத்து.

|  |  |
| --- | --- |
| பாடல் வரிசை |  |
| # | பாடல் | பாடகர்கள் | நீளம் |  |
| 1. | "மனதில் பூச்செடி"   | தீபா மிரியம், பெல்லி ராஜ், பிக்னிக், சிரவண பார்கவி | 5:01 |
| 2. | "வாழ்வோமே வாழ்வோமே"   | சுசித்ரா, கவி சுரேஷ் | 4:23 |
| 3. | "உடல் மொழி உலகின்"   | சுசான்னே டிமெல்லோ | 4:19 |
| 4. | "காதலே காதலே"   | சங்கர் மகாதேவன் | 4:37 |
| 5. | "கண்ணதாசன் கவிதைகளை"   | ஹரிசரண் | 5:14 |
| 6. | "ரோஜா தோட்டத்தில்"   | கார்த்திக், பென்னி தயாள், பிரசாந்தினி, ஏ. ஆர். ரெய்கானா | 4:45 |
| **மொத்த நீளம்:** | **28:19** |  |

மேற்கோள்கள்
-----------

1. ↑  "காதலாகி".
2. ↑  "காதலாகி".
3. ↑  "காதலாகி". 2019-03-21 அன்று மூலம் பரணிடப்பட்டது. 2019-03-21 அன்று பார்க்கப்பட்டது.
4. ↑  "விமர்சனம்".
5. ↑  "விமர்சனம்". 2019-03-21 அன்று மூலம் பரணிடப்பட்டது. 2019-03-21 அன்று பார்க்கப்பட்டது.
6. ↑  "பாடல்கள்".
7. ↑  "பாடல்கள்".
[*தொடர்பிழந்த இணைப்பு*]
8. ↑  "பாடல் வெளியீடு". 2018-11-13 அன்று மூலம் பரணிடப்பட்டது. 2019-03-21 அன்று பார்க்கப்பட்டது.
9. ↑  "இசை விமர்சனம்". 2019-03-21 அன்று மூலம் பரணிடப்பட்டது. 2019-03-21 அன்று பார்க்கப்பட்டது.